**Ο ΠΕΡΙ ΡΥΘΜΙΣΕΩΣ ΗΛΕΚΤΡΟΝΙΚΩΝ ΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΙΚΩΝ ΥΠΗΡΕΣΙΩΝ (ΤΡΟΠΟΠΟΙΗΤΙΚΟΣ) ΝΟΜΟΣ ΤΟΥ 2021**

|  |  |
| --- | --- |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος112(Ι) του 200484(I) του 2005149(I) του 200567(I) του 2006113(I) του 2007134(I) του 200746(I) του 2008103(I) του 200994(ι) του 201151(Ι) του 2012160(Ι) του 201377(Ι) του 2014104(Ι) του 2016112(Ι) του 201676(Ι) του 201790(I) του 2020. | 1.Ο παρών Νόμος θα αναφέρεται ως ο περί Ρυθμίσεως Ηλεκτρονικών Επικοινωνιών και Ταχυδρομικών Υπηρεσιών (Τροποποιητικός) Νόμος του 2021 και θα διαβάζεται μαζί με τους περί Ρυθμίσεως Ηλεκτρονικών Επικοινωνιών και Ταχυδρομικών Υπηρεσιών Νόμους του 2004 έως 2020 (οι οποίοι στο εξής θα αναφέρονται ως ο «βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Ρυθμίσεως Ηλεκτρονικών Επικοινωνιών και Ταχυδρομικών Υπηρεσιών Νόμοι του 2004 έως του 2021.  |
|  |  |
| Τροποποίηση προοιμίου βασικού νόμου | 2. Το Προοίμιο του βασικού νόμου, τροποποιείται ως ακολούθως:(α) Με την διαγραφή των ακόλουθων Οδηγιών της Ευρωπαϊκής Ένωσης:(i) «Οδηγία 88/301/ΕΟΚ της Επιτροπής της 16ης Μαΐου 1988 σχετικά με τον ανταγωνισμό στις αγορές τηλεπικοινωνιακών τερματικών (ΕΕ L 131 της 27.5.1988, σελ. 73), όπως τροποποιήθηκε από την Οδηγία 94/46/ΕΚ της Επιτροπής της 13ης Οκτωβρίου 1994» (ΕΕ L 268 της 19.10.1994, σελ. 15),(ii) «Οδηγία 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών» (ΕΕ L 204 , 21/07/1998 σελ.37),(iii) «Οδηγία 1999/5/EΚ του Ευρωπαϊκού Κοινοβουλίου και του Συμβουλίου της 9ης Μαρτίου 1990 σχετικά με το ραδιοεξοπλισμό και τον τερματικό εξοπλισμό ηλεκτρονικών επικοινωνιών και την αμοιβαία αναγνώριση της πιστότητας των εξοπλισμών αυτών» (ΕΕ L 091 της 7.4.1999, σελ. 10),(iv) «Οδηγία 2002/19/EΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002 σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους» (ΕΕ L 108 της 24.4.2002, σελ. 7),(v) «Οδηγία 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με την αδειοδότηση δικτύων και υπηρεσιών ηλεκτρονικών επικοινωνιών» (ΕΕ L 108 της 24.4.2002, σελ.21),(vi) «Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών» (ΕΕ L 108 της 24.4.2002, σελ.33),(vii) «Oδηγία 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών» (ΕΕ L 108 της 24.4.2002, σελ.51),(β) με την αντικατάσταση του σημείου της τελείας με το σημείο του κόμματος και την προσθήκη αμέσως μετά της ακόλουθης Οδηγίας της Ευρωπαϊκής Ένωσης:«Οδηγία (ΕΕ) 2018/1972 του Ευρωπαϊκού Κοινοβουλίου και του Συμβουλίου της 11ης Δεκεμβρίου 2018 για τη θέσπιση του Ευρωπαϊκού Κώδικα Ηλεκτρονικών Επικοινωνιών (ΕΕ L 321 της 17.12.2018, σελ.36),»,(γ) με τη διαγραφή του ακόλουθου Κανονισμού της Ευρωπαϊκής Ένωσης:«Κανονισμός (ΕΚ) αριθμ. 2887/2002 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2002, σχετικά με την αδεσμοποίητη πρόσβαση στον τοπικό βρόχο» (EE L 336 της 30.12.2000, σ. 4). |
| Τροποποίηση του άρθρου 2 του βασικού Νόμου, | 3. To άρθρο 2 του βασικού νόμου τροποποιείται ως ακολούθως:(α) Με την αντικατάσταση, στο εδάφιο (1) αυτού, της φράσης «τους όρους ρύθμισης» (πρώτη γραμμή) με την ακόλουθη νέα φράση «το νομικό πλαίσιο»·(β) με την κατάργηση, στο εδάφιο (2) αυτού, των υποπαραγράφων (β), (ε), (ζ), (η), (κ), (λ), (μ).  |
| Τροποποίηση του άρθρου 3 του βασικού Νόμου | 4. Το εδάφιο (2) του άρθρου 3 του βασικού νόμου, τροποποιείται με την προσθήκη, αμέσως μετά την φράση «του παρόντος Νόμου» (πρώτη γραμμή), της ακόλουθης νέας φράσης «,και του περί Ρυθμίσεως Ηλεκτρονικών Επικοινωνιών Νόμου του 2021, ως εκάστοτε τροποποιείται ή αντικαθίσταται.». |
| Τροποποίηση του άρθρου 4 του βασικού νόμου | 5. Το εδάφιο (1) του άρθρου 4 του βασικού νόμου τροποποιείται ως ακολούθως:(α) Με την διαγραφή, των ακόλουθων όρων και των ορισμών αυτών: «άδεια ή/και δικαιώματα», «αδεσμοποίητη πρόσβαση στον τοπικό βρόχο», «αξιολόγηση της συμμόρφωσης», «απόσυρση», «αρχείο τεχνικής κατασκευής», «ατομικό δικαίωμα χρήσης αριθμών», «ατομικό δικαίωμα χρήσης ραδιοσυχνοτήτων», «γεωγραφικός αριθμός», «δημόσια διαθέσιμη τηλεφωνική υπηρεσία», «δημόσιο τηλεφωνικό δίκτυο», «διαθεσιμότητα στην αγορά», «διάθεση στην αγορά», «διανομέας», «διασύνδεση Προγράμματος Εφαρμογής» ή «ΑΡΙ», «διεπαφή», «Διεπαφή Προγράμματος Εφαρμογής» ή «ΔΠΕ», «διεπιλογή εισόδου», «διευθυντής», «δικαιούχος», «δικαίωμα χρήσης αριθμών», «δικαίωμα χρήσης», «δικαίωμα χρήσης ραδιοσυχνοτήτων», «εγκατάσταση», «εθνική περιαγωγή», «εισαγωγέας», «εκπομπή», «εξοπλισμός τερματικών», «εξοπλισμός επίγειων σταθμών», «εξουσιοδοτημένος αντιπρόσωπος», «επιβλαβής παρεμβολή», «επιζήμια παρεμβολή», «επικοινωνία», «επιλεκτική φραγή εξερχόμενων κλήσεων», «επιλεκτική φραγή εισερχόμενων κλήσεων», «επιλογή τόνων», «επιχειρήσεις», «Ε.Χ.Τ.Α.», «ηλεκτρομαγνητική διαταραχή», «ηλεκτρονικό ταχυδρομείο», «ηλεκτρονικός οδηγός προγράμματος», «θέση σε λειτουργία», «ITU», «κατασκευαστής», «κατηγορία εξοπλισμού», «κλάση ραδιοεξοπλισμού», «κλειστή ομάδα χρηστών», «κοινή (μεριζόμενη) πρόσβαση στον τοπικό βρόχο», «κοινοποιημένος οργανισμός», «κοινοποιημένος φορέας εκμετάλλευσης με σημαντική ισχύ στην αγορά», «κοινόχρηστο τηλέφωνο», «μείζονα έργα ανακαίνισης», «μετάδοση», «μη γεωγραφικός αριθμός», «μισθωμένες γραμμές», «οικονομικοί φορείς», «οργανισμός αξιολόγησης της συμμόρφωσης», «παροχέας καθολικής τηλεπικοινωνιακής υπηρεσίας», «παροχέας οικείου δικτύου κινητής τηλεφωνίας», «παροχέας φιλοξενούντος δικτύου κινητής τηλεφωνίας», «πλήρως αδεσμοποίητη πρόσβαση στον τοπικό βρόχο», «προηγμένος ψηφιακός τηλεοπτικός εξοπλισμός», «πρόσβαση», «ραδιοδιαπεφή», «ραδιοεξοπλισμός», «ραδιοεπικοινωνία», «ραδιοκύματα» ή «ραδιοσυχνότητες», «ραδιοπροσδιορισμός», «ραδιοφάσμα», «σήμανση CE», «σημείο πρόσβασης», «σημείο τερματισμού δικτύου», «συναφείς ευκολίες», «συναφείς υπηρεσίες», «συναφείς εγκαταστάσεις», «συνεγκατάσταση», «συσκευή», «σύστημα υπό όρους πρόσβασης», «Σχέδιο Τηλεφωνικής Αριθμοδότησης Κυπριακής Δημοκρατίας», «σχετική αγορά», «τελικός χρήστης», «τερματικό σημείο δικτύου», «τεχνικά έργα», «τεχνική προδιαγραφή», «τοπικός βρόχος», «τοπικός υπό-βρόχος», «υλική υποδομή», «υλική υποδομή εντός κτιρίου», «υλική υποδομή εντός κτιρίου προσαρμοσμένη για υψηλές ταχύτητες», «Υπηρεσία τηλεόρασης ευρείας οθόνης», «υπηρεσία φωνητικής τηλεφωνίας», «υπηρεσίες επιμερισμένου κόστους», «υψίρρυθμο δίκτυο ηλεκτρονικών επικοινωνιών», «φορέας εκμετάλλευσης δικτύου», και «φορητότητα αριθμών»,(β) με την αντικατάσταση του ορισμού του όρου «BEREC» με τον ακόλουθο νέο ορισμό:««BEREC» σημαίνει το Σώμα Ευρωπαϊκών Ρυθμιστικών Αρχών Ηλεκτρονικών Επικοινωνιών που ιδρύθηκε με τον Κανονισμό (ΕΕ) 2018/1971 του Ευρωπαϊκού Κοινοβουλίου και του Συμβουλίου της 11ης Δεκεμβρίου 2018 για την Ίδρυση του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) και του Οργανισμού για την υποστήριξη του BEREC (Υπηρεσία του BEREC), την τροποποίηση του κανονισμού (ΕΕ) 2015/2120 και την κατάργηση του κανονισμού (ΕΚ) 1211/2009»,(γ) με την προσθήκη, στον ορισμό του όρου «άδεια», αμέσως μετά την φράση «ατομικό δικαίωμα χρήσης» (δεύτερη γραμμή), της ακόλουθης νέας λέξης «αριθμών»,(δ) με την αντικατάσταση του ορισμού του όρου «δίκτυο ηλεκτρονικών επικοινωνιών» με τον ακόλουθο νέο ορισμό:««δίκτυο ηλεκτρονικών επικοινωνιών» σημαίνει τα συστήματα μετάδοσης, είτε βασίζονται σε χωρητικότητα μόνιμων υποδομών ή κεντρικής διαχείρισης είτε όχι, και, κατά περίπτωση, ο εξοπλισμός μεταγωγής ή δρομολόγησης και οι λοιποί πόροι, περιλαμβανομένων μη ενεργών στοιχείων δικτύου, που επιτρέπουν τη μεταφορά σημάτων μέσω καλωδίου, ραδιοσημάτων, οπτικού ή άλλου ηλεκτρομαγνητικού μέσου, περιλαμβανομένων των δορυφορικών δικτύων, των σταθερών (μεταγωγής δεδομένων μέσω κυκλωμάτων και πακετομεταγωγής, περιλαμβανομένου του διαδικτύου) και κινητών δικτύων, των συστημάτων ηλεκτρικών καλωδίων, εφόσον χρησιμοποιούνται για τη μετάδοση σημάτων, των δικτύων που χρησιμοποιούνται για ραδιοτηλεοπτικές εκπομπές, καθώς και των δικτύων καλωδιακής τηλεόρασης, ασχέτως του τύπου των μεταφερόμενων πληροφοριών,»,(ε) με την αντικατάσταση του όρου και του ορισμού «δεδομένα προσωπικού χαρακτήρα» με τον ακόλουθο νέο όρο και ορισμό «δεδομένα προσωπικού χαρακτήρα» έχει την έννοια που αποδίδεται στον όρο αυτό από την παράγραφο 1 του άρθρου 4 του Κανονισμού (ΕΕ) 2016/679»,(στ) με την αντικατάσταση του ορισμού του όρου «Επίτροπος Προστασίας Δεδομένων Προσωπικού Χαρακτήρα» με τον ακόλουθο νέο ορισμό «Επίτροπος Προστασίας Δεδομένων Προσωπικού Χαρακτήρα» σημαίνει τον Επίτροπο που διορίζεται δυνάμει του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου»,(ζ) με την αντικατάσταση του ορισμού του όρου «συγκατάθεση», με τον ακόλουθο νέο ορισμό: «συγκατάθεση» έχει την έννοια που αποδίδεται στον όρο αυτό από την παράγραφο 11 του άρθρου 4 και το άρθρο 7 του Κανονισμού (ΕΕ) 2016/679»,(η) με την αντικατάσταση του ορισμού του όρου «υπηρεσίες ηλεκτρονικών επικοινωνιών» με τον ακόλουθο νέο ορισμό: «υπηρεσίες ηλεκτρονικών επικοινωνιών» σημαίνει τις υπηρεσίες που παρέχονται συνήθως έναντι αμοιβής μέσω δικτύων ηλεκτρονικών επικοινωνιών και των οποίων η παροχή περιλαμβάνει, με εξαίρεση τις υπηρεσίες που παρέχουν περιεχόμενο μεταδιδόμενο με χρήση δικτύων και υπηρεσιών ηλεκτρονικών επικοινωνιών ή που ασκούν έλεγχο επί του περιεχομένου, τις ακόλουθες υπηρεσίες:α) υπηρεσία πρόσβασης στο διαδίκτυο, όπως ορίζεται στο άρθρο 2 δεύτερο εδάφιο, σημείο 2) του Κανονισμού (ΕΕ) 2015/ 2120,β) υπηρεσίες διαπροσωπικών επικοινωνιών καιγ) υπηρεσίες που συνίστανται, εν όλω ή εν μέρει, στη μεταφορά σημάτων όπως οι υπηρεσίες μετάδοσης που χρησιμοποιούνται για την παροχή υπηρεσιών μεταξύ μηχανών και για την ευρυεκπομπή,»,(θ) με την αντικατάσταση του ορισμού του όρου «Γραφείο» με τον ακόλουθο νέο ορισμό: «Γραφείο» σημαίνει το Γραφείο Επιτρόπου για τη Ρύθμιση Ηλεκτρονικών Επικοινωνιών και Ταχυδρομείων, που ιδρύεται δυνάμει του εδαφίου (1) του άρθρου 10 του παρόντος Νόμου»,(ι) με την προσθήκη, στην κατάλληλη αλφαβητική σειρά των ακόλουθων νέων όρων και ορισμών: «Οδηγία 2009/136/ΕΚ» σημαίνει την Οδηγία του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, για τροποποίηση της οδηγίας 2002/58/ΕΚ σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών και του κανονισμού (ΕΚ) αριθ. 2006/2004 για τη συνεργασία μεταξύ των εθνικών αρχών που είναι αρμόδιες για την επιβολή της νομοθεσίας για την προστασία των καταναλωτών (ΕΕ L 337, 18.12.2009,σελ. 11)·,«Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L119, 4.5.2016, σελ. 1)·«Κανονισμός (ΕΕ) αριθ. 2015/2020» σημαίνει τον Κανονισμό (ΕΕ) 2015/2120 του Ευρωπαϊκού Κοινοβουλίου και του Συμβουλίου της 25ης Νοεμβρίου 2015 για τη θέσπιση μέτρων σχετικά με την πρόσβαση στο ανοικτό διαδίκτυο και την τροποποίηση της οδηγίας 2002/22/ΕΚ για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών και του κανονισμού (ΕΕ) αριθ. 531/2012 για την περιαγωγή σε δημόσια δίκτυα κινητών επικοινωνιών εντός της Ένωσης(ΕΕ L310, 26.11.2015, σελ. 1)·«Υφυπουργός» σημαίνει τον Υφυπουργό Έρευνας, Καινοτομίας και Ψηφιακής Πολιτικής παρά τω Προέδρω,»·(κ) με την προσθήκη, αμέσως μετά το εδάφιο (1) αυτού, του ακόλουθου νέου εδαφίου (1Α): «(1Α) Όροι που χρησιμοποιούνται στον παρόντα Νόμο και είναι συναφείς με τις ηλεκτρονικές επικοινωνίες, οι οποίοι δεν ορίζονται διαφορετικά έχουν την έννοια που αποδίδεται σε αυτούς από τον περί Ρυθμίσεως Ηλεκτρονικών Επικοινωνιών Νόμο του 2021, ως εκάστοτε τροποποιείται ή αντικαθίσταται. Για σκοπούς ερμηνείας του παρόντος Νόμου και στην περίπτωση που δίδεται ορισμός για τον ίδιο όρο και στον περί Ρυθμίσεως Ηλεκτρονικών Επικοινωνιών Νόμο του 2021, θα υπερισχύει ο ορισμός του παρόντος Νόμου για τις διατάξεις του παρόντος Νόμου.»(λ) με την αντικατάσταση, στο εδάφιο (5) αυτού, της φράσης «περί Επεξεργασίας Δεδομένων Προσωπικού Χαρακτήρα (Προστασία του Ατόμου) Νόμου» (πρώτη γραμμή) με την ακόλουθη νέα φράση «Κανονισμό (ΕΕ) αριθ.2016/679 και περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου». |
|  |  |
| Τροποποίηση άρθρου 18 του βασικού νόμου | 6. Το άρθρο 18 τροποποιείται ως ακολούθως:(α) Με την αντικατάσταση του εδαφίου (2) αυτού, με το ακόλουθο νέο εδάφιο (2):«(2) Προς την υλοποίηση των σκοπών αναφορικά με τις υπηρεσίες ή και δίκτυα ηλεκτρονικών επικοινωνιών εφαρμόζεται ο περί Ρυθμίσεως Ηλεκτρονικών Επικοινωνιών Νόμος του 2021, ως εκάστοτε τροποποιείται ή αντικαθίσταται, και ο οποίος καθορίζει το πεδίο εφαρμογής των συναφών καθηκόντων, εξουσιών και αρμοδιοτήτων του Επιτρόπου.», (β) με την κατάργηση των εδαφίων (3) και (4). |
| Τροποποίηση άρθρου 19 του βασικού νόμου | 7. Το άρθρο 19 τροποποιείται ως ακολούθως:(α) Με την αντικατάσταση του εδαφίου (2) με το ακόλουθο νέο εδάφιο (2):«Για τις περιπτώσεις εκείνες όπου ο Υπουργός, μετά από συναντήσεις και διαβουλεύσεις με τον Επίτροπο, καθορίζει ή αναθεωρεί το πλαίσιο γενικής πολιτικής, σε σχέση με τα ταχυδρομεία, ο Υπουργός οφείλει να δημοσιεύει το αναθεωρημένο και τροποποιημένο πλαίσιο στην Επίσημη Εφημερίδα της Δημοκρατίας. Επιπρόσθετα, για τις περιπτώσεις εκείνες όπου ο Υφυπουργός, μετά από συναντήσεις και διαβουλεύσεις με τον Επίτροπο, καθορίζει ή αναθεωρεί το πλαίσιο γενικής πολιτικής, σε σχέση με τις ηλεκτρονικές επικοινωνίες, ο Υφυπουργός οφείλει να δημοσιεύει το αναθεωρημένο και τροποποιημένο πλαίσιο στην Επίσημη Εφημερίδα της Δημοκρατίας»·(β) με την τροποποίηση της παραγράφου (α) του εδαφίου (3) ως ακολούθως:(i) με τη αντικατάσταση της φράσης «και του εδαφίου (11) του άρθρου 41» (πρώτη γραμμή) , με την ακόλουθη νέα φράση «και του εδαφίου (6) του άρθρου 4 του περί Ρυθμίσεως Ηλεκτρονικών Επικοινωνιών Νόμου του 2021»,(ii) με την αντικατάσταση, στην υποπαράγραφο (i) αυτού, της φράσης «(γ), (ε), (ζ), (ι), (ιδ), (κ) (κα)(ii) και (κη)» (τρίτη γραμμή), με την ακόλουθη νέα φράση « (ε), (ι), (κ) και (κα)(ii)» και την προσθήκη αμέσως μετά τον αριθμό «20» της ακόλουθης νέας φράσης «και τις αρμοδιότητες και εξουσίες που προβλέπονται στο εδάφιο (3) του άρθρου 34 και στο άρθρο 35 του περί Ρυθμίσεως Ηλεκτρονικών Επικοινωνιών Νόμου του 2021, και στις διατάξεις της Οδηγίας 2014/61/ΕΕ»,(iii) με την αντικατάσταση, στην υποπαράγραφο (ii) αυτού, της φράσης «στην παράγραφο (κστ) του άρθρου 20» (έκτη γραμμή) με την φράση «στο άρθρο 9 του περί Ρυθμίσεως Ηλεκτρονικών Επικοινωνιών Νόμου του 2021». |
| Τροποποίηση άρθρου 20 του βασικού νόμου | 8. Το άρθρο 20 του βασικού νόμου, τροποποιείται ως ακολούθως:(α) Με την αντικατάσταση της πρώτης παραγράφου αυτού, με την ακόλουθη νέα παράγραφο:«Οι αρμοδιότητες, εξουσίες και καθήκοντα του Επιτρόπου αναφορικά με τις ηλεκτρονικές επικοινωνίες, παραθέτονται λεπτομερώς στον περί Ρυθμίσεως Ηλεκτρονικών Επικοινωνιών Νόμο του 2021, ως εκάστοτε τροποποιείται ή αντικαθίσταται. Με την επιφύλαξη όσων προαναφέρθηκαν, αποτελεί αρμοδιότητα και εξουσία του Επιτρόπου, μεταξύ άλλων,»,(β) με την αντικατάσταση της παραγράφου (α) αυτού, με την ακόλουθη παράγραφο (α): «(α) να συμβουλεύει τον Υφυπουργό και τον Υπουργό επί θεμάτων που αφορούν τις ηλεκτρονικές επικοινωνίες και τα ταχυδρομεία αντίστοιχα, στην Κύπρο,» (γ) με την αντικατάσταση της παραγράφου (β) αυτού, με την ακόλουθη παράγραφο (β):  «(β) να εφαρμόζει στις ηλεκτρονικές επικοινωνίες και στα ταχυδρομεία το εκάστοτε ακολουθητέο πλαίσιο γενικής πολιτικής που πιθανόν να του διαβιβάζεται αντίστοιχα από τον Υφυπουργό και τον Υπουργό, στα πλαίσια των μεταξύ τους συναντήσεων και διαβουλεύσεων που προβλέπονται στο εδάφιο (2) του άρθρου 19,»,(δ) με την κατάργηση της παραγράφου (γ), (ε) με την διαγραφή, στην παράγραφο (δ) αυτού, της φράσης «δικτύων ή/και υπηρεσιών ηλεκτρονικών επικοινωνιών και» (πρώτη γραμμή),(στ) με την αντικατάσταση της παραγράφου (ε) αυτού, με την ακόλουθη νέα παράγραφο (ε): «(ε) να εγγράφει πρόσωπο, το οποίο του κοινοποιεί δραστηριοποίησή του στον τομέα ταχυδρομικών υπηρεσιών, και να χορηγεί άδεια, όπου ο νόμος θέτει υποχρέωση εξασφάλισης αδειοδότησης από τον Επίτροπο, για την παροχή ταχυδρομικών υπηρεσιών, και να προβαίνει σε όλες τις απαραίτητες ενέργειες για την αποτελεσματική διαχείριση αυτού του καθεστώτος αδειοδότησης»,(ζ) τα εδάφια (στ), (ζ) (η) καταργούνται, (η) με την αντικατάσταση της παραγράφου (ι) αυτού, με την ακόλουθη νέα παράγραφο (ι): «(ι) να διατηρεί ιστοσελίδα, η οποία να ενημερώνεται σε τακτική βάση, στην οποία καταγράφονται κείμενα, αποφάσεις, εκθέσεις, διαβουλεύσεις και πληροφορίες που συμβάλουν στην εγκαθίδρυση μιας ανοιχτής και ανταγωνιστικής αγοράς, καθώς επίσης και να διατηρεί μητρώο των παροχέων ταχυδρομικών υπηρεσιών που έχουν εξουσιοδότηση για την παροχή τέτοιων υπηρεσιών στην επικράτεια της Δημοκρατίας. Από αυτή την άποψη, ο Επίτροπος διατηρεί επίσης μητρώο το οποίο εμπεριέχει όλες τις απαραίτητες πληροφορίες που αντανακλούν την ισχύουσα εικόνα της αγοράς ταχυδρομείων στην Δημοκρατίας.»(θ) με την κατάργηση των παραγράφων (ια) και (ιβ),(ι) με την διαγραφή, στην παράγραφο (ιγ) της φράσης «δικτύων ή/και υπηρεσιών ηλεκτρονικών επικοινωνιών και μεταξύ παροχέων» (πρώτη γραμμή),(ια) οι παράγραφοι (ιδ), (ιστ) και (ιζ) καταργούνται, (ιβ) με την αντικατάσταση της παραγράφου (ιθ) αυτού, με την ακόλουθη παράγραφο (ιθ): «(ιθ) να διευρύνει ή διαφοροποιεί από καιρό σε καιρό, υπό το φως των τεχνολογικών εξελίξεων και/ή νέων συνθηκών του εκάστοτε σε ισχύ δεσμευτικού δικαίου της Ευρωπαϊκής Ένωσης, την εκάστοτε ισχύουσα δυνάμει του παρόντος Νόμου ελάχιστη δέσμη ταχυδρομικών υπηρεσιών, που αποτελεί κατά τα οριζόμενα στον παρόντα Νόμο, την καθολική υπηρεσία, για ταχυδρομικές υπηρεσίες,»(ιγ) με την αντικατάσταση της παραγράφου (κα) αυτού, με την ακόλουθη παράγραφο (κα):  «(κα) να καταρτίζει το γενικό πλαίσιο πολιτικής ενημέρωσης και πληροφόρησης των καταναλωτών και να τηρεί ενήμερο το κοινό στο σύνολό του επί θεμάτων ταχυδρομείων,»(ιδ) με την κατάργηση των παραγράφων (κβ), (κζ) και (κη). |
| Κατάργηση άρθρου 20Α του βασικού νόμου | 9. Το άρθρο 20Α του βασικού νόμου, καταργείται.  |
| Τροποποίηση άρθρου 22 του βασικού νόμου | 10. Το άρθρο 22 του βασικού νόμου τροποποιείται ως ακολούθως:(α) Με τη διαγραφή, στο εδάφιο (1) αυτού, της φράσης «δικτύων και υπηρεσιών ηλεκτρονικών επικοινωνιών και» (δεύτερη και τρίτη γραμμή) και της φράσης «ηλεκτρονικών επικοινωνιών και» (ένατη και δέκτη γραμμή), (β) με την κατάργηση του εδαφίου (2) αυτού.  |
| Τροποποίηση άρθρου 23 του βασικού νόμου | 11. Το άρθρο 23 του βασικού νόμου, τροποποιείται ως ακολούθως:(α) Με την τροποποίηση της παραγράφου (α) αυτού, ως ακολούθως:(ι) με τη διαγραφή της φράσης «να εξετάζει και αποφασίζει δυνάμει του άρθρου 20 (ια) σε σχέση με συμφωνίες παροχής υπηρεσιών που πρόκειται να συναφθούν, κατά πόσο τα προβλεπόμενα στις συμφωνίες ποσά τελών είναι δικαιολογημένα και τεκμηριωμένα και» (πρώτη έως πέμπτη γραμμή), (ii) με τη διαγραφή, της φράσης «(ιζ) και» (έκτη γραμμή), (iii) με τη διαγραφή, της φράσης «των παροχέων υπηρεσιών και/ή δικτύων ηλεκτρονικών επικοινωνιών και» (έβδομη και όγδοη γραμμή), και(iv) με τη διαγραφή της φράσης «, ανάλογα με την περίπτωση» (ένατη γραμμή),(β) με τη τροποποίηση της παραγράφου (β) ως ακολούθως:(i) με τη διαγραφή της φράσης «των παροχέων δικτύων ή/και υπηρεσιών ηλεκτρονικών επικοινωνιών και» (δεύτερη και τρίτη γραμμή), (ii) με τη διαγραφή της φράσης «ανάλογα με την περίπτωση» (τέταρτη γραμμή), και(iii) με την αντικατάσταση της λέξης «τους» (έκτη γραμμή) με την ακόλουθη νέα λέξη «του»,(γ) με τη διαγραφή, στη παράγραφο (γ) αυτού, της φράσης «παροχέων υπηρεσιών ή/και δικτύων ηλεκτρονικών επικοινωνιών και» (πέμπτη και έκτη γραμμή), και με την αντικατάσταση, της λέξης «τους» (όγδοη γραμμή) με τη λέξη «του».  |
|  |  |
| Τροποποίηση άρθρου 24 του βασικού νόμου | 12. Η παράγραφος (α) του άρθρου 24 του βασικού νόμου, τροποποιείται ως ακολούθως:(α) Με τη διαγραφή, στην υποπαράγραφο (i) αυτού, των φράσεων «των παροχέων υπηρεσιών ή/και δικτύων ηλεκτρονικών επικοινωνιών και/ή» (τρίτη και τέταρτη γραμμή), της φράσης «ανάλογα με την περίπτωση» (πέμπτη γραμμή), και της φράσης «(ιζ) και» (πέμπτη γραμμή), (β) με τη διαγραφή, στην υποπαράγραφο (ii) αυτού, της φράσης «διασύνδεσης,» (δεύτερη γραμμή) και της φράσης «στα δίκτυα ηλεκτρονικών επικοινωνιών ή», (δεύτερη και τρίτη γραμμή), και(γ) με τη διαγραφή, στην υποπαράγραφο (iii) αυτού, της φράσης «υπηρεσιών ηλεκτρονικών επικοινωνιών και/ή» (τρίτη και τέταρτη γραμμή). |
|  |  |
| Τροποποίηση άρθρου 27 του βασικού νόμου | 13. Η παράγραφος (ζ) του άρθρου 27 του βασικού νόμου, τροποποιείται, με τη διαγραφή της φράσης «σύμφωνα με τις διατάξεις του άρθρου 81». |
|  |  |
| Κατάργηση εδαφίου (8Α) του άρθρου 33 του βασικού νόμου | 14. Το εδάφιο (8Α) του άρθρου 33 του βασικού νόμου, καταργείται.  |
|  |  |
| Τροποποίηση άρθρου 35 του βασικού νόμου | 15. Το εδάφιο (4) του άρθρου 35 του βασικού νόμου, τροποποιείται με την αντικατάσταση της φράσης «του Μέρους 8» (έκτη γραμμή) με τη φράση «των διατάξεων του περί Ρυθμίσεως Ηλεκτρονικών Επικοινωνιών Νόμου 2021». |
|  |  |
| Κατάργηση άρθρων 37 έως 45 του βασικού νόμου | 16. Τα άρθρα 37 έως 45 του βασικού νόμου καταργούνται. |
|  |  |
| Κατάργηση άρθρων 46 έως 50Β του βασικού νόμου | 17. Τα άρθρα 46 έως 50Β του βασικού νόμου καταργούνται. |
|  |  |
| Κατάργηση άρθρων 51 έως 53 και 55 έως 65 του βασικού νόμου | 18. Τα άρθρα 51 έως 53 και 55 έως 65 του βασικού νόμου καταργούνται. |
|  |  |
| Κατάργηση άρθρων 68 έως 75 του βασικού νόμου | 19. Τα άρθρα 68 έως 75 του βασικού νόμου καταργούνται.  |
|  |  |
| Κατάργηση άρθρων 76 έως 88ΣΤ του βασικού νόμου | 20. Τα άρθρα 76 έως 88ΣΤ του βασικού νόμου καταργούνται.  |
|  |  |
| Κατάργηση άρθρων 89-96Ε του βασικού νόμου | 21. Τα άρθρα 89 έως 96Ε του βασικού νόμου καταργούνται.  |
|  |  |
| Τροποποίηση άρθρου 98Α του βασικού νόμου | 22. Το άρθρο 98Α του βασικού νόμου, τροποποιείται ως ακολούθως:(α) Με την αντικατάσταση, στην παράγραφο (γ) του εδαφίου (2) αυτού, της επιφύλαξης, με την ακόλουθη νέα επιφύλαξη:«Νοείται, ότι ο Επίτροπος και ο Επίτροπος Προστασίας Δεδομένων Προσωπικού Χαρακτήρα έχουν την εξουσία να ελέγχουν τα μέτρα που λαμβάνονται από παροχείς δημόσια διαθέσιμων υπηρεσιών ηλεκτρονικών επικοινωνιών και να εκδίδουν συστάσεις σχετικά με βέλτιστες πρακτικές όσον αφορά το επίπεδο ασφάλειας το οποίο πρέπει να επιτυγχάνεται με τα μέτρα αυτά, σύμφωνα με όρους που επιβάλλει ο Επίτροπος σύμφωνα με το άρθρο 7 του περί Ρυθμίσεως Ηλεκτρονικών Επικοινωνιών Νόμου του 2021.»·(β) με την αντικατάσταση, στο εδάφιο (2) της φράσης «των περί Επεξεργασίας των Δεδομένων Προσωπικού Χαρακτήρα (Προστασία του Ατόμου) Νόμων του 2001 και 2003» με τη φράση «του Κανονισμού (ΕΕ) 2016/679 και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου»,γ) με την αντικατάσταση στο εδάφιο (5) της φράσης «περί Επεξεργασίας των Δεδομένων Προσωπικού Χαρακτήρα Νόμου» με την ακόλουθη φράση «παρόντος Νόμου, του περί Ρυθμίσεως Ηλεκτρονικών Επικοινωνιών Νόμου του 2021, του Κανονισμού (ΕΕ) 2016/679 και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου ». |
|  |  |
| Τροποποίηση άρθρου 99 του βασικού νόμου | 23. Το άρθρο 99 τροποποιείται ως ακολούθως:(α) Με την αντικατάσταση στο εδάφιο (1) αυτού, της φράσης «οι παροχείς που αναφέρονται στο άρθρο 98(1)» (πρώτη γραμμή), με την ακόλουθη νέα φράση «οι παροχείς δημόσια διαθέσιμων δικτύων και/ή υπηρεσιών ηλεκτρονικών επικοινωνιών»·(β) με τη διαγραφή, στο εδάφιο (5) αυτού, της φράσης «βάσει σαφών και εκτενών πληροφοριών, σύμφωνα με τις διατάξεις των περί Επεξεργασίας των Δεδομένων Προσωπικού Χαρακτήρα (Προστασία του Ατόμου) Νόμων του 2001 και 2003» (δεύτερη γραμμή). |
|  |  |
| Κατάργηση άρθρου 101Α του βασικού νόμου | 24. Το άρθρο 101Α του βασικού νόμου καταργείται.  |
|  |  |
| Τροποποίηση άρθρου 105 του βασικού Νόμου | 25. Το εδάφιο (3Β) του άρθρου 105 τροποποιείται, με την αντικατάσταση της φράσης «του περί Επεξεργασίας Δεδομένων Προσωπικού Χαρακτήρα (Προστασία του Ατόμου) Νόμου» με την ακόλουθη νέα φράση «του Κανονισμού (ΕΕ) 2016/679 και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου». |
|  |  |
| Τροποποίηση άρθρου 106 του βασικού Νόμου | 26. Το άρθρο 106 τροποποιείται με την αντικατάσταση από το εδάφιο (2) της φράσης «περί Επεξεργασίας των Δεδομένων Προσωπικού Χαρακτήρα (Προστασία του Ατόμου) Νόμου» με την ακόλουθη φράση «Κανονισμού (ΕΕ) 2016/679 και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου». |
|  |  |
| Τροποποίηση άρθρου 107 του βασικού Νόμου | 27. Το άρθρο 107 τροποποιείται ως ακολούθως:(α) Ο πλαγιότιτλος αυτού, αντικαθίσταται με τον ακόλουθο νέο πλαγιότιτλο: «Αρμοδιότητες Επιτρόπου και Επιτρόπου Προστασίας Δεδομένων Προσωπικού Χαρακτήρα»·(β) η πρώτη πρόταση του εδαφίου (2) αυτού, αντικαθίσταται με την ακόλουθη νέα πρόταση:«Εκτός αν άλλως προβλέπεται στο παρόν Μέρος, ο Επίτροπος Προστασίας Δεδομένων Προσωπικού Χαρακτήρα έχει αρμοδιότητα να επιλαμβάνεται πιθανών παραβάσεων των άρθρων 99, 100, 101, 105 και 106 του παρόντος Νόμου ασκώντας την αρμοδιότητα που του απονέμει το άρθρο 107Α του παρόντος Νόμου.»  |
|  |  |
| Προσθήκη άρθρων 107Α και 107Β στον βασικό Νόμο | 28. Ο βασικός νόμος τροποποιείται με την προσθήκη αμέσως μετά το άρθρο 107, των ακόλουθων νέων άρθρων 107Α και 107Β:  |
|  |  |
|  | «Αρμοδιότητες του Επιτρόπου Προστασίας Δεδομένων Προσωπικού Χαρακτήρα | 107Α. Τηρουμένων των διατάξεων του άρθρου 107 του παρόντος Νόμου, ο Επίτροπος Προστασίας Δεδομένων Προσωπικού Χαρακτήρα, ασκεί τις εξουσίες που του απονέμουν οι διατάξεις των εδαφίων (2) και (3) του άρθρου 23 του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου καθώς και τις ακόλουθες αρμοδιότητες:(α) εκδίδει οδηγίες και κανόνες σχετικά με την εφαρμογή των διατάξεων του παρόντος Μέρους·(β) απευθύνει συστάσεις και υποδείξεις σχετικά με την εφαρμογή των διατάξεων του παρόντος Μέρους·(γ) επιλαμβάνεται πιθανών παραβάσεων μετά από παράπονο ή καταγγελία ή αυτεπαγγέλτως, στο βαθμό που κρίνει απαραίτητο·(δ) διεξάγει έρευνες με την μορφή ελέγχων·(ε) έχει πρόσβαση σε όλα τα δεδομένα προσωπικού χαρακτήρα και σε όλες τις πληροφορίες που απαιτούνται για την εκτέλεση των καθηκόντων και την άσκηση των εξουσιών του, χωρίς να δύναται να του αντιταχθεί κανενός είδους απόρρητο, εξαιρουμένου μόνο του δικηγορικού απορρήτου·(στ) εισέρχεται, χωρίς απαραίτητα να προηγείται οποιαδήποτε ενημέρωση του υπεύθυνου επεξεργασίας ή του εκτελούντα την επεξεργασία ή εκπρόσωπού τους, σε οποιοδήποτε γραφείο, επαγγελματικό υποστατικό ή μεταφορικό μέσο, εξαιρουμένων των κατοικιών·(ζ) δύναται να επικουρείται από εμπειρογνώμονα ή/και την Αστυνομία για την άσκηση των εξουσιών ελέγχου και εξέτασης πιθανών παραβάσεων·(η) δύναται να ζητεί και να λαμβάνει τη συνδρομή της Αστυνομίας προκειμένου να καταστεί δυνατή η άσκηση των εξουσιών του·(θ) κατά την άσκηση των εξουσιών έρευνας δύναται να προβαίνει σε κατάσχεση εγγράφων ή ηλεκτρονικού εξοπλισμού, σύμφωνα με διαδικασία που καθορίζεται με Κανονισμούς οι οποίοι εκδίδονται δυνάμει του παρόντος Νόμου·(ι) συνεργάζεται με αντίστοιχες Αρχές άλλων Κρατών-Μελών της Ευρωπαϊκής Ένωσης και του ΕΟΧ σχετικά με ζητήματα κατά την άσκηση των εξουσιών και αρμοδιοτήτων του·(κ) επιβάλλει τις κατά το άρθρο 107Β κυρώσεις· (λ) δίνει εντολή σε οποιοδήποτε πρόσωπο να παράσχει κάθε πληροφορία η οποία απαιτείται για την διευκόλυνση και εκτέλεση των καθηκόντων του·(μ) ανεξάρτητα από τις διατάξεις του άρθρου 107Β, επιβάλλει χρηματικό πρόστιμο ύψους μέχρι πενήντα χιλιάδων ευρώ (€50,000) σε οποιοδήποτε πρόσωπο δε συμμορφώνεται, παρακωλύει και/ή εμποδίζει την αποπεράτωση της εξέτασης παραπόνου, καταγγελίας ή αίτησης ή τη διενέργεια ελέγχου·(ν) γνωστοποιεί στον Γενικό Εισαγγελέα της Δημοκρατίας ή/και στην Αστυνομία περιπτώσεις όπου, ενδέχεται να έχει διαπραχθεί ποινικό αδίκημα δυνάμει των διατάξεων των εδαφίων (12) και (13) του άρθρου 149 του παρόντος Νόμου. |
|  |  |
|  | Επιβολή κυρώσεων από Επίτροπό Προστασίας Δεδομένων Προσωπικού Χαρακτήρα. | 107Β. -(1) Τηρουμένων των διατάξεων του άρθρου 107 του παρόντος Νόμου, ο Επίτροπος Προστασίας Δεδομένων Προσωπικού Χαρακτήρα, δύναται να επιβάλει τις ακόλουθες διοικητικές κυρώσεις, για παράβαση των διατάξεων του παρόντος Μέρους:(α) Προειδοποίηση με οδηγίες και ή συστάσεις για διόρθωση της παράβασης ή πρόληψη πιθανής παράβασης·(β) επίπληξη·(γ) εντολή για τερματισμό της παράβασης, εάν χρειάζεται εντός ορισμένης προθεσμίας·(δ) προσωρινή ή οριστική απαγόρευση της επεξεργασίας·(ε) διοικητικό πρόστιμο μέχρι διακόσιες χιλιάδες ευρώ (€200,000).(2) Οι κυρώσεις που αναφέρονται στις παραγράφους (β), (γ), (δ) και (ε) του εδαφίου (1) του παρόντος άρθρου, επιβάλλονται πάντοτε ύστερα από ακρόαση του εμπλεκόμενου προσώπου.(3) Σε περίπτωση παράλειψης πληρωμής του αναφερόμενου στο εδάφιο (1) διοικητικού προστίμου, αυτό εισπράττεται ως αστικό χρέος οφειλόμενο στη Δημοκρατία.». |
|  |  |
| Κατάργηση άρθρων 108-118 του βασικού νόμου | 29. Τα άρθρα 108 έως 118 του βασικού νόμου καταργούνται.  |
|  |  |
| Τροποποίηση άρθρου 149 του βασικού νόμου | 30. Το άρθρο 149 τροποποιείται ως ακολούθως:(α) Με την τροποποίηση του εδαφίου (1) αυτού ως ακολούθως:(i) με την αντικατάσταση της φράσης (δεύτερη και τρίτη γραμμή) «το Μέρος 8 του παρόντος Νόμου» με την ακόλουθη νέα φράση: «τις διατάξεις του περί Ρυθμίσεως Ηλεκτρονικών Επικοινωνιών Νόμο του 2021»,(ii) με την αντικατάσταση της φράσης «παρόντα Νόμο» (τέταρτη και πέμπτη γραμμή), με την ακόλουθη νέα φράση «περί Ρυθμίσεως Ηλεκτρονικών Επικοινωνιών Νόμο του 2021», και (iii) με την αντικατάσταση της φράσης «παρόντος Νόμου» (έβδομη και όγδοη γραμμή) με την ακόλουθη νέα φράση «του περί Ρυθμίσεως Ηλεκτρονικών Επικοινωνιών Νόμου του 2021,(β) με τη διαγραφή, στο εδάφιο (2) αυτού της φράσης «Άρθρου 27(1)(β)» (πρώτη γραμμή), (γ) με την προσθήκη, στο εδάφιο (4) αυτού, αμέσως μετά τη φράση «του παρόντος Νόμου» (τρίτη γραμμή), της ακόλουθης νέας φράσης «ή και του περί Ρυθμίσεως Ηλεκτρονικών Επικοινωνιών Νόμου του 2021»,(δ) με την τροποποίηση του εδαφίου (5) αυτού, ως ακολούθως:(i) Με την αντικατάσταση, στην παράγραφο (α) αυτού, της φράσης «Μέρος 8 του παρόντος Νόμου» ( δεύτερη γραμμή) με την ακόλουθη νέα φράση «τον περί Ρυθμίσεως Ηλεκτρονικών Επικοινωνιών Νόμο του 2021»,(ii) με την αντικατάσταση, στην παράγραφο (β) αυτού, της φράσης «Μέρος 8 του παρόντος Νόμου» (τρίτη γραμμή) με την ακόλουθη νέα φράση «τον περί Ρυθμίσεως Ηλεκτρονικών Επικοινωνιών Νόμο του 2021»,(iii) με την αντικατάσταση, στην παράγραφο (γ) αυτού, της φράσης «Μέρος 8 του παρόντος Νόμου» (τρίτη γραμμή) με την ακόλουθη νέα φράση «τον περί Ρυθμίσεως Ηλεκτρονικών Επικοινωνιών Νόμο του 2021»,(ε) το εδάφιο (6) καταργείται,(στ) με την αντικατάσταση, στην υποπαράγραφο (α) του εδαφίου (8), της φράσης «το Άρθρο 98 του παρόντος Νόμου» (πρώτη γραμμή) με την ακόλουθη νέα φράση «τον περί Ασφάλειας Δικτύων και Συστημάτων Πληροφοριών Νόμο του 2020, ως εκάστοτε τροποποιείται ή αντικαθίσταται»,(ζ) με την αντικατάσταση, στην παράγραφο (α) του εδαφίου (9) αυτού, της φράσης «στο Άρθρο 78, σύμφωνα με το Άρθρο 77» (τρίτη και τέταρτη γραμμή), με την ακόλουθη νέα φράση: «στον περί Ρυθμίσεως Ηλεκτρονικών Επικοινωνιών Νόμο του 2021», (η) με την αντικατάσταση, στο εδάφιο (10) αυτού, της φράσης «το Άρθρο 95 του παρόντος Νόμου» (τρίτη και τέταρτη γραμμή), με την ακόλουθη νέα φράση: «τις διατάξεις του περί Ρυθμίσεως Ηλεκτρονικών Επικοινωνιών Νόμου του 2021»,(θ) με την προσθήκη, αμέσως μετά το εδάφιο (11) αυτού, των ακόλουθων νέων εδαφίων (12) και (13):«(12) Πρόσωπο το οποίο μετά από γραπτό ερώτημα του Επιτρόπου σχετικά με την εφαρμογή του παρόντος Νόμου, παραλείπει ή αρνείται να παράσχει τη συνδρομή του εντός της ταχθείσας προθεσμίας προς διευκόλυνση του έργου του Επιτρόπου Προστασίας Δεδομένων Προσωπικού Χαρακτήρα ή εκ προθέσεως ή εξ αμελείας του παρέχει ψευδείς, ανακριβείς, ελλιπείς ή παραπλανητικές πληροφορίες, είναι ένοχο ποινικού αδικήματος και υπόκειται, σε περίπτωση καταδίκης του, σε ποινή φυλάκισης που δεν υπερβαίνει τα δύο (2) έτη ή σε χρηματική ποινή που δεν υπερβαίνει τις είκοσι χιλιάδες ευρώ (€20 000) ή και στις δύο αυτές ποινές.(13) Πρόσωπο το οποίο χωρίς εύλογη αιτία παραλείπει να συμμορφωθεί με Απόφαση που εκδίδεται από τον Επίτροπο Προστασίας Δεδομένων Προσωπικού Χαρακτήρα δυνάμει του παρόντος Νόμου είναι ένοχο ποινικού αδικήματος και υπόκειται, σε περίπτωση καταδίκης του, σε ποινή φυλάκισης που δεν υπερβαίνει τα τρία (3) έτη ή σε χρηματική ποινή που δεν υπερβαίνει τις τριάντα χιλιάδες ευρώ (€30 000) ή και στις δύο αυτές ποινές.». |
|  |  |
| Μεταβατικές Διατάξεις | 31. Διατάγματα ή και Αποφάσεις που εκδόθηκαν βάσει των διατάξεων των άρθρων των περί Ρυθμίσεως Ηλεκτρονικών Επικοινωνιών και Ταχυδρομικών Υπηρεσιών Νόμων του 2004 έως 2020 και τα οποία καταργούνται με βάση τον περί Ρυθμίσεως Ηλεκτρονικών Επικοινωνιών και Ταχυδρομικών Υπηρεσιών (Τροποποιητικό) Νόμο του 2021, λογίζεται ότι εκδόθηκαν δυνάμει των διατάξεων του περί Ρυθμίσεως Ηλεκτρονικών Επικοινωνιών Νόμου του 2021 και εξακολουθούν να ισχύουν μέχρι να καταργηθούν ή να αντικατασταθούν από Διατάγματα τα οποία θα εκδοθούν δυνάμει των διατάξεων του περί Ρυθμίσεως Ηλεκτρονικών Επικοινωνιών Νόμου του 2021. |
|  |  |
|  | 32. Οποιαδήποτε παραπομπή σε άρθρο του περί Ρυθμίσεως Ηλεκτρονικών Επικοινωνιών και Ταχυδρομικών Υπηρεσιών Νόμου, το οποίο αφορά σε ηλεκτρονικές επικοινωνίες ή και τη ρύθμιση αυτών, και η διάταξη του οποίου, έχει μεταφερθεί στον περί Ρυθμίσεως Ηλεκτρονικών Επικοινωνιών Νόμο του 2021, λογίζεται ωσάν να έχει γίνει στο αντίστοιχο άρθρο του περί Ρυθμίσεως Ηλεκτρονικών Επικοινωνιών Νόμου του 2021. |
|  |  |
|  | 33. Όλες οι Κανονιστικές Διοικητικές Πράξεις ή και Ατομικές Διοικητικές Πράξεις που ισχύουν και εφαρμόζονται για θέματα Ηλεκτρονικών Επικοινωνιών και οι οποίες εκδόθηκαν κατ’ εξουσιοδότηση του παρόντος Νόμου, ισχύουν και εφαρμόζονται και για σκοπούς του περί Ρυθμίσεως Ηλεκτρονικών Επικοινωνιών Νόμου του 2021 μέχρι την αντικατάσταση, κατάργηση ή τροποποίησή τους.  |
|  |  |
|  |  |